Here is a page extracted from Wikipedia that may contain CSS, HTML, and a lot of unformatted text.

Title: Alfama d'Aragón
Content: Alfama d'Aragón (Alhama de Aragón en castellano) ye un municipio d'a provincia de Zaragoza, en a comarca d'a Comunidat de Calatayú y partiu chudicial de Calatayú.

Alfama d'Aragón tien una superficie de 31,11 km² con una población de 1.225 habitants (2009) y una densidat de población de 39,38 hab/km².

Cheografía 
A localidat d'Alfama d'Aragón se troba situada a 660 metros d'altaria sobre o livel d'a mar, a o canto d'o río Xalón y a una distancia de 115 km d'a ciudat de Zaragoza, a capital d'a suya provincia y d'Aragón.

Historia 
Os celtibers creyoron o primer nuclio habitau y li deciban Congedo. Os romanos ya conoixeban as suyas auguas termals y li dicioron Aquae bilbilitanorum (as auguas de Bilbilis). En o periodo musulmán tamién yera important por as suyas auguas, como contrimuestra o nombre en arabe Al-hammam (os banyos termals).

Encara que hese estau conoixiu por as suyas auguas medicinals, iste lugar no ha viviu només que d'os balneyarios. A industria ha estau y ye tamién un d'os motors principals d'a suya economía.

Toponimia 
A palabra arabe Al-hamman s'adaptó a lo mozarabe y aragonés como Alfama, igual que s'ha esdeveniu en Alfambra, porque o fonema romance f yera o mes pareixito en aragonés a lo fonema aspirau representau en l'alfabeto arabe con a letra Ḥā. Dimpués por castellanización a f esdevinió a h muta actual.

Demografía

Administración

Reparto de concellers

Alcaldes

Patrimonio natural 
Bi ha una estructura cheolochica intresant. Un plego anticlinal tien un flanco con estratos cuasi verticals. L'augua cuela por ixos estratos dica fonduras prou grans fendo que se caliente por o gradient cheotermico. Dimpues de calentar-se puya, fendo as famosas fuents termals. Manimenos ista teoría no ye a mas acertada y a sociedat cientifica hue en acepta una atra como a mas acertada, as auguas termals dimanarían d'altas profundidaz baixo a branca castellana d'o Sistema Iberico, y atravesando a Cuenca d'Almazán u Cuenca d'Alfama d'Aragón, aproveitaría ixos estratos verticals de calsinera permeables ta puyar enta la superficie.

En Alfama por tener augua termal existen as solas citas en interior de un gasteropodo propio de fuents de climas mas calidos, o Melanopsis penchinati. Mientres que en Charaba existe tamién atro gasteropodo d'a mesma familia, tamién endemico d'iste zaguer lugar, o Melanopsis praemorsa Tamién ye present o gasteropodo introduciu Melanoides tuberculata.

Personalidaz naixitas d'Alfama d'Aragón 
 :Categoría:Naixius d'Alfama d'Aragón

Se veiga tamién 
 Linia 200 d'Adif.

Vinclos externos 

 Pachina web oficial municipal d'Alfama d'Aragón.

Referencias